ยืนยันการจัดกิจกรรมช่วงเทศกาลสงกรานต์ ยึดมติ ศบค.เดิม ไม่มีการเปลี่ยนแปลง หลังเกิดคัตเตอร์ใหม่ที่สมุทรปราการ
นายอิทธิพล คุณปลื้ม รัฐมนตรีว่าการกระทรวงวัฒนธรรม ยืนยันการจัดกิจกรรมเทศกาลสงกรานต์ยังคงเป็นไปตามมติของ ศบค.เดิมเมื่อวันที่ 19 มีนาคมที่ผ่านมา แม้ว่าจะเกิดคลัสเตอร์ใหม่ขึ้นที่จังหวัดสมุทรปราการ ซึ่งคลัสเตอร์ใหม่ที่เกิดขึ้นถือเป็นรายย่อยและทางหน่วยงานที่เกี่ยวข้องก็จะมีการประเมินอย่างใกล้ชิดและเข้มข้น โดยเฉพาะพื้นที่ชุมชน ตลาดสดและตลาดนัด แต่โดยภาพรวมทั่วประเทศถือว่าสถานการณ์ดีขึ้น ไม่มีพื้นที่สีแดง เหลือพื้นที่สีส้ม สีเหลืองและสีเขียว แต่ยังต้องเฝ้าระวังและประเมินสถานการณ์ต่อเนื่อง ซึ่งช่วงวันหยุดยาวที่จะถึงนี้จะไม่มีอะไรเปลี่ยนแปลงรัฐมนตรีว่าการกระทรวงวัฒนธรรม กล่าวว่า การจัดกิจกรรมต่างๆ ขึ้นอยู่กับการพิจารณาของคณะกรรมการโรคติดต่อจังหวัดที่จะประเมินในแต่ละพื้นที่ ตามสถานการณ์และความเหมาะสม